
ANUNŢ CONCURS

SPITALUL CLINIC MUNICIPAL DE URGENŢĂ TIMIŞOARA,

Str.Hector nr.2A, organizează concurs/examen conform Legii nr.153/28.06.2017 şi HGR Nr. 1336/28.10.2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, pentru ocuparea următoarelor posturi temporar vacante, pe perioadă determinată: 

· 1 post cu normă întreagă, de 6 ore/zi, de Fizician specialist S la Laborator Radioterapie, pe perioadă determinată până la data de 28.08.2027.

Condiţii generale de participare:
Candidaţii trebuie sa îndeplinească urmatoarele condiţii :

        a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

  b) cunoaşte limba română, scris şi vorbit;

  c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

  d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

  e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

  f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

  g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

  h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiţii specifice de participare la concurs:

Fizician Specialist S: diplomă de licență în specialitate, vechime ca fizician de minimum 4 ani; 
         În vederea participării la concurs, candidatul depune la Serviciul RUNOS un dosar de concurs care va conţine următoarele documente:
        a) formular de înscriere la concurs, conform modelului prevăzut la anexa nr. 2;

  b) copia actului de identitate sau orice alt document care atestă identitatea, potrivit legii, aflate în termen de valabilitate;

  c) copia certificat de naștere; copia certificatului de căsătorie sau a altui document prin care s-a realizat schimbarea de nume, după caz;

  d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică (autorizație de liberă practică și aviz pe anul în curs)
  e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului (modelul orientativ al adeverinţei menţionate este prevăzut în anexa nr. 3.) ;

  f) certificat de cazier judiciar sau, după caz, extrasul de pe cazierul judiciar;

  g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului; Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

  h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

  i) curriculum vitae în limba română, model comun european.
        - Copiile de pe actele prevăzute la lit. b)-e), precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.

        - Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise şi/sau probei practice. 

  - Prin raportare la nevoile individuale, candidatul cu dizabilităţi poate înainta comisiei de concurs, în termen de 10 zile lucrătoare de la data afişării anunţului (cel târziu până în ultima zi de depunere a dosarelor de concurs), propunerea sa privind instrumentele necesare pentru asigurarea accesibilităţii probelor de concurs.

          Probele se susţin în limba română.          

          Promovarea probei scrise este obligatorie pentru susţinerea probei de interviu.
TEMATICA SI BIBLIOGRAFIE

Pentru ocupare post de Fizician Specialist - S 
TEMATICA
1. Noțiuni fundamentale de fizica radiațiilor

1.1 producerea radiațiior X

1.2 efecte ale interacțiunii radiațiilor X cu substanța 
2. Mărimi și unități dozimetrice

2.1 Transferul de energie de la câmpul de radiații la materia iradiată

2.2 Kerma

2.3 Expunerea

3. Noțiuni fundamentale de radioprotecție

3.1 Efecte biologice ale radiațiilor ionizante: efecte deterministe, efecte stocastice

3.2 Mărimi dozimetrice, doza absorbită, doza echivalentă, doza efectivă

4. Justificarea, optimizarea și limitarea dozelor pentru practicile din domeniul radioterapiei

4.1 Optimizarea practicilor

4.2 Limitarea dozelor și constrângeri de doză

4.3 Limite de doză pentru populație/persoane în curs de pregătire/pentru personalul expus profesional la radiația ionizantă

5. Norme de dozimetrie individuală

5.1 Efecte biologice ale expunerii la radiații ionizante 

5.2 Expunerea la radiații în perioada de sarcină 

5.3 Expuneri potențiale și accidentale

6. Tehnici de radioterapie 

6.1 Surse și generatori de radiații utilizate în radioterapie 

6.2 Generatori de radiații ionizante: accelerator linear

6.3 Brahiterapie HDR

6.4 Radioterapie externă – tehnici moderne

6.5 Etapele planificării tratamentului VMAT/IMRT

7. Radiobiologie

7.1 Fenomene fizice fundamentale ale interacțiunii radiației ionizante cu materia (efect Compton, fotoelectric, generarea de perechi)

7.2 Efecte biologice ale iradierii (acțiune direct/indirectă, radicali liberi, transfer de energie)

7.3 Răspunsul țesutului (sănătos și tumoral) la iradiere, efecte acute și tardive ale iradierii.

BIBLIOGRAFIE:

1. Legea nr. 111/1996 privind desfăşurarea în siguranţă, reglementarea, autorizarea şi controlul activităţilor nucleare, cu modificările și completările ulterioare;
2. NSR 01 – Cap. I-VI

3. NSR 03 – Cap. II

4. NSR 04

5. NSR 06

6. NSR 12 – Cap. III, V

7. E. B. Podgorsak, Radiation Oncology Physics

8. Z. M. Khan, The Physics of Radiation Therapy

Concursul/examenul se va desfăşura şi va consta în următoarele etape:
a) Selecţia dosarelor de înscriere în data de 19.11.2026; ora 9,00
b) Proba scrisă în data de 26.11.2026;

c) Proba de interviu în data de 03.12.2026.
Se pot prezenta la următoarea etapă numai candidaţii declaraţi admişi la etapa precedentă.

CALENDARUL DE CONCURS

	Selecţia dosarelor de înscriere
	19.11.2026; ora 9,00

	Afişarea rezultatelor selecţiei de dosare
	19.11.2026; ora 15,30

	Depunerea contestaţiilor privind rezultatul selecţiei de dosare
	19.11.2026, ora 15,30 – 20.11.2026, ora 15,30

	Soluţionarea contestaţiilor şi afişarea rezultatelor
	23.11.2026; ora 15,30

	Proba scrisă
	26.11.2026; ora și locația se va comunica odată cu rezultatele finale ale selecției de dosare

	Afişarea rezultatelor probei scrise
	26.11.2026; ora 15,30

	Depunerea contestaţiilor privind rezultatul probei scrise
	26.11.2026, ora 15,30 – 27.11.2026 ora 15,30

	Soluţionarea contestaţiilor şi afişarea rezultatelor
	02.12.2026; ora 15,30

	Proba de interviu
	03.12.2026; 

	Afişarea rezultatelor probei de interviu
	03.12.2026; ora 13,30

	Depunerea contestaţiilor privind rezultatul probei de interviu
	03.12.2026, ora 13,30 – 04.12.2026, ora 13,30

	Soluţionarea contestaţiilor şi afişarea rezultatelor finale
	07.12.2026; ora 15,30


           Ultima zi de depunere a dosarelor de concurs este 18.11.2026, ora 13,00, la sediul spitalului din Str.Hector nr.2A.

          Date contact : tel. 0256/200048.

